ET
4.7.2022
Euroopa Liidu Teataja
C 257/23
Põhikohtuasja pooled Kaebaja: Stappert Deutschland GmbH Vastustaja: Hauptzollamt Hannover
Eelotsuse küsimused 1.
Kas mõiste „õõnesprofiilid“ delegeeritud määruse (EL) 2015/2446 lisas 22-01 (1) sisalduvas HS alamrubriigi 7304 41 kohta käivas päritolureeglis, mille kohaselt on päritolustaatuse saamiseks nõutav „muutmine alamrubriiki 7304 39 kuuluvatest õõnesprofiilidest“ (õõnesprofiilide päritolureegel), hõlmab HS alamrubriiki 7304 49 kuuluvat kuumtöö­ deldud materjali – sirge, ühtlase seinapaksusega –, mis ei vasta roostevabast terasest kuumtöödeldud õmblusteta torude suhtes kehtiva tehnilise standardi nõuetele ja millest külmtöötlusmeetodil toodetakse teistsuguse ristlõike ja teistsuguse seinapaksusega torusid? 2.
Kui esimesele küsimusele tuleb vastata eitavalt või jätta vastamata: Kas õõnesprofiilide päritolureegel rikub liidu tolliseadustiku (2) artikli 60 lõiget 2 ja artiklit 284 ning ELTL artiklit 290, kuna a) sellel puudub põhjendus, b) see on määratlemata või c) päritolustaatust ei anna töötlemistoimingud, mida liidu tolliseadustiku artikli 60 lõike 2 alusel saaks pidada päritolustaatust andvaks[?] 3.
Kui teisele eelotsuse küsimusele vastatakse jaatavalt: Kas HS alamrubriiki 7304 41 kuuluva kauba päritolustaatuse määramisel tuleb põhikohtuasjas aluseks võtta delegeeritud määruse (EL) 2015/2446 lisas 22-01 sisalduv HS alamrubriigi 7304 41 kohta käiv päritolureegel „CTH“, delegeeritud määruse (EL) 2015/2446 lisas 22-01 sisalduv HS grupi 73 kohta käiv abireegel või liidu tolliseadustiku artikli 60 lõige 2?
(1) (2)
Komisjoni 28. juuli 2015. aasta delegeeritud määrus (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (ELT 2015, L 343, lk 1).
Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT 2013, L 269, lk 1).
25. märtsil 2022 esitatud hagi – Euroopa Komisjon versus Portugali Vabariik (Kohtuasi C-220/22) (2022/C 257/30) Kohtumenetluse keel: portugali Pooled Hageja: Euroopa Komisjon (esindajad: I. Melo Sampaio ja M. Noll-Ehlers) Kostja: Portugali Vabariik
Hageja nõuded — tuvastada, et kuna Portugali Kuningriik on aladel PT-3001 Lisboa Norte, PT-1004 Porto Litoral ja PT-1009 Entre Douro e Minho (varem PT-1001 Braga) alates 2010. aasta jaanuarist süstemaatiliselt ja jätkuvalt ületanud NO2 aasta piirtaset, siis on ta rikkunud kohustusi, mis talle tulenevad Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta (1) artikli 13 lõikest 1 koostoimes XI lisa B osaga;